**VšĮ Darbo vietų kūrimo fondas, į/k 303262181**

Vilniaus g. 1-310, LT-67106 Lazdijai, mob. 8 699 03929,

el.paštas: nerijus.sukackas@lazdijai.lt

VšĮ DARBO VIETŲ KŪRIMO FONDO

2016 METŲ VEIKLOS ATASKAITA

2017-02-20

Lazdijai

Viešoji įstaiga ,,Darbo vietų kūrimo fondas“ (toliau – VšĮ) bendradarbiaudama su Lazdijų rajono savivaldybe vykdo investicinį projektą, kurio tikslas mėsinių galvijų auginimo skatinimas ir plėtra Lazdijų rajono savivaldybės teritorijoje. VšĮ įsteigta 2014 m. kovo 6 d., pasirašius VšĮ steigimo sutartį. Įstaigos tikslai – tenkinti viešuosius interesus vykdant šią visuomenei naudingą veiklą:

* siekti pasinaudoti Europos Sąjungos fondų lėšomis Lazdijų rajono savivaldybės teritorijoje sudarant sąlygas verslo plėtrai ir didinant Lazdijų rajono savivaldybės gyventojų užimtumą;
* ūkio subjektams teikti informaciją ir organizuoti mokymo paslaugų teikimą;
* skatinti Lazdijų rajono savivaldybės teritorijoje veikiančių ūkio subjektų bendradarbiavimą su užsienio ūkio subjektais.

Vykdant minėtą projektą ir įstatuose nustatytus VšĮ tikslus per trečiuosius veiklos metus atlikti šie pagrindiniai darbai:

* *metų pradžioje Lietuvos Respublikos Žemės ūkio ministerijai įsakymu paskelbus apie išmokų mažinimą buvo paruoštas raštas žemės ūkio ministrei Virginijai Baltraitienei „DĖL SUSIETOSIOS PARAMOS DYDŽIO UŽ MĖSINĮ GALVIJĄ“*, *kuriame nuosekliai buvo išdėstyta esama Lazdijų mėsinės galvijininkystės sektoriaus padėtis, pateikta informacija apie vystomą su šiai sričiai stiprinti skirtą projektą, bei galimas pasekmes sumažinus susietąsias išmokas;*
* *paruoštas VšĮ Darbo vietų kūrimo fondas 2015 metų finansinės atskaitomybės dokumentų rinkinys, kuris vėliau patvirtintas suorganizuotame įstaigos dalininkų susirinkime bei pateiktas VĮ Registrų centras.*
* *2016 metais buvo atliktas VšĮ Darbo vietų kūrimo fondas 2015 metų finansinės atskaitomybės dokumentų auditas. Auditorius išvadoje neturėjo esminių pastabų įstaigos vedamai apskaitai;*
* *visus metus nuolat dalyvauta mokymuose, seminaruose, pasitarimuose, susijusiuose su žemės ūkiu bei mėsine galvijininkyste: gegužės mėn. dalyvauta žemės ūkio ministerijoje vykusiame socialinių partnerių pasitarime dėl susietosios paramos perskirstymo, taip pat Varėnos savivaldybėje vykusiame seminare „Paramos galimybės pagal Lietuvos kaimo plėtros 2014–2020 m. programos priemones“, liepos mėnesį dalyvauta* į *LR Žemės ūkio ministerijos Alytuje organizuotame seminare tema paramos galimybės pagal Lietuvos kaimo plėtros 2014–2020 m. programos priemonę „Bendradarbiavimas“ pagal veiklos sritį „Parama trumpoms tiekimo grandinėms ir vietos rinkoms skatinti vietos lygmeniu“, rugsėjo mėn. Kėdainių r, Akademijos mstl. dalyvauta tarptautiniame forume „Veislininkystės iššūkiai bei pasiekimai Lietuvos kaimo plėtros 2014-2020 m. m. programos kontekste“. Taip pat dalyvauta visoje eilėje LŽŪKT Lazdijų biuro organizuotuose mokymuose-seminaruose. Iš visų renginių parsivežta metodine medžiaga dalijamasi su besidominčiais ūkiais bei aktuali informacija talpinama rajoninėje spaudoje;*
* *2016 metų pradžioje buvo suderintas mokymų-seminarų grafikas su Aleksandro Stulginskio universitetu. Per metus buvo suorganizuoti 5 seminarai temomis: „Mėsinių galvijų veislinės vertės ir produktyvumo didinimas bei produkcijos realizavimas“, „Aplinkosauga ir tręšimo planavimas“, „Ūkinės veiklos planavimas ir finansavimo galimybės“, „Tausojamasis  ūkininkavimas“, „Žemės ūkio atliekų tvarkymas ir perdirbimas“. Seminaruose bendrai dalyvavo 111 žemės ūkiu bei mėsine galvijininkyste besidominčių asmenų. Šie mokymai ypač naudingi buvo jauniesiems ūkininkams, kadangi jie buvo iš privalomųjų jauniesiems ūkininkams išklausyti seminarų sąrašo;*
* *metų eigoje buvo suteiktos 53 nemokamos konsultacijos ūkininkams. Konsultuota įvairiomis temomis: mėsinių galvijų realizavimo klausimais, stacionarių elektrinių aptvarų ganyklose bei jiems reikalingų medžiagų parinkimo klausimais, naujų tvartų projektavimo bei jau esančių pritaikymo įvairių grupių mėsiniu galvijų laikymui klausimais, mėsinių galvijų mišrinimo klausimais ir kt. Vienai naujai besikuriančiai ūkininkei , kurios veiklos sritis mėsinių Aubrakų veislės galvijų auginimas, 13 ha sklype buvo suprojektuoti 3 ganymui skirti laukai, parinktos visos elektriniam aptvarui reikalingos medžiagos bei suteikta visa reikalinga praktinė pagalba įrengiant aptvarus.*
* *padedant jauniesiems ūkininkams įsigyti Aubrakų veislės mėsinius galvijus tarpininkauta su mėsinių Aubrakų veislės galvijų veisėjais Aubrac-Zuchtgemeinschaft Betz-Schuhmacher, BAZ federaline Aubrakų veisėjų asociacija iš Vokietijos bei Hof Schoenberg Peenetal GmbH ūkiu iš Vokietijos;*
* *rugsėjo 09 d. dalyvauta Algirdiškio k. Panevėžio r. vykusioje veislinių gyvūnų parodoje. Parodoje taip pat dalyvavo 3 mėsinius galvijus auginantys ūkininkai iš Lazdijų rajono, kurie pristatė savo auginamus galvijus. VšĮ Darbo vietų kūrimo fondas aktyviai prisidėjo prie įvairių veterinarinių, galvijų transportavimo ir kt. formalumų tvarkymo, kad Lazdijų rajono ūkiai galėtų tinkamai pristatyti savo laikomus galvijus;*
* *rugsėjo 22 d. Lazdijų rajono mėsinių galvijų augintojams suorganizuota edukacinė išvyką į Zarasų rajone įsikūrusį mėsinių galvijų augintojų kooperatyvą „Sartų lankų jautiena“. Išvykos metu Lazdijų rajono ūkininkai galėjo apžiūrėti inovatyvią bei darbo sąnaudas iki minimumo sumažinančią žiemai skirtą galvijų šėryklą-stoginę. Taip pat buvo aplankytos kooperatyvo „Sartų lankų jautiena“ gamybinės patalpos, žemdirbiai gavo atsakymus į rūpimus klausimus apie kooperacijos naudą;*
* *rugsėjo 29 d. kartu su 2 Lazdijų rajono ūkininkais dalyvauta „Specializuotoje mėsinių galvijų parodoje“ Bliuvonių k. Anykščių r. „Vaja Farm“ ūkyje. Parodoje taip pat buvo pristatyti Lazdijų rajone auginami mėsiniai galvijai;*
* *nuolat sekama informacija apie ES lėšų įsisavinimo perspektyvą, informuojami ūkininkai, mokymų ir seminarų dalyviai. Tiesiogiai prisidėta prie 2 paraiškų pateikimo smulkiesiems ūkiams skirtai paramai gauti. Ūkiai įsipareigojo įsigyti Aubrakų veislės mėsinius galvijus. 2017 metų viduryje bus organizuojamas įsigijimas;*
* *nuolat teikiama pagalba kooperatyvui „5000 aubrakų Lazdijams“ siekiant užtikrinti sklandų ir nuoseklų mėsinių galvijų eksportą į Europos Sąjungą. 2016 metais galvijų eksporto apyvarta bei išvežtų galvijų statistika dar yra skaičiuojama;*
* *nuolat ieškoma alternatyvių rinkų ir potencialių pirkėjų;*
* *siekiant informuoti kuo daugiau žemės ūkio subjektų ištisus metus buvo rengiami straipsniai bei skelbimai į rajoninę spaudą. Viso parengta 20 straipsniai vietinėje spaudoje apie aktualijas, naujienas, darbo metodus susijusius su gyvulininkystės sektoriumi;*
* *visus metus įstaigoje buvo atsakinėjama į įvairius raštus, atsakingai tvarkomi su administraciniu darbu bei finansiniai dokumentai, ruošiamos finansinės ataskaitos.*

Pagrindiniai darbai artimiausiam etapui:

* **VšĮ nuolat seka ir seks informaciją apie būsimus kvietimus teikti paraiškas pagal 2014 – 2020 metų ES paramos programą ir turimą informaciją pateikti ūkininkams, būsimiems ūkininkams;**
* **nuolat kaupti ir sisteminti informaciją apie potencialius mėsinių galvijų augintojus;**
* **nuolat kaupti ir sisteminti informaciją apie dirvonuojančius plotus;**
* **esant finansinėms galimybėms kaip įmanoma dažniau informuoti žemdirbius apie naujoves, naujus darbo metodus, technologijas gyvulininkystėje per vietinę spaudą;**
* **nuolat dalyvauti įmanomuose seminaruose bei mokymuose;**
* **ieškoti potencialių investuotojų į projekto veiklą, kas leistų žymiai greitesniu tempu pasiekti norimą projekto rezultatą;**
* **stiprinti bendradarbiavimą su Aleksandro Stulginskio universitetu dėl 2017 metų seminarų-mokymų skaičiaus bei intensyvumo;**
* **stiprinti bendradarbiavimą su Lietuvos mėsinių galvijų augintojų ir gerintojų asociacija. Kartu su asociaciją 2017 metais Lazdijuose organizuoti Respublikinę specializuotą mėsinių galvijų parodą.**
* vykdomo investicinio projekto aktualumą patvirtina gyventojų susidomėjimas, tiek jų aktyvumas dalyvaujant susitikimuose, žiniasklaidos dėmesys bei stiprus ir nuolatinis Lazdijų rajono savivaldybės palaikymas ir didelė parama šiam projektui.

Vykdomo investicinio projekto aktualumą patvirtina gyventojų susidomėjimas, tiek jų aktyvumas dalyvaujant susitikimuose, žiniasklaidos dėmesys bei stiprus ir nuolatinis Lazdijų rajono savivaldybės palaikymas ir didelė parama šiam projektui.

Pagarbiai,

VšĮ ,,Darbo vietų kūrimo fondas“ l. e. p. direktorius \_\_\_\_\_\_\_\_\_ Nerijus Sukackas

*Be antspaudo*